
"...s nem vész magja a nemes gabonának..."  

Hagyományos értékekre alapuló tudás-és közösségfejlesztés az Élő Forrásból


Szakmai beszámoló

Témanap
A témanap időtartama: 1 nap ( 2018.04.20.)

A témanap helyszíne: Vackor Óvoda, Egységes Óvoda- Bölcsőde (Devecser), 8460 Devecser, Szabadság tér 1-3.
A témanap célcsoportja: 21 fő, a Vackor Óvodába járó gyermekek
A témanap célja: 

Az óvodások számára, játékos formában tegyük vonzóvá, érdekessé a magyar népdalt, népzenét, táncot, folklórt, általában a magyar kultúrát. 
Megszerezhető kompetenciák: 

Az óvodások nyugodt, élménygazdag, harmonikus fejlődésének elősegítése a magasabb rendű érzelmek kibontakoztatásával, hátrányok csökkentésével az életkori és egyéni sajátosságok és az eltérő fejlődési ütem figyelembevételével. Sokoldalú képességfejlesztés segítségével a gyermeki személyiség egészére irányuló fejlődés biztosítása, harmonikus, esztétikus, összerendezett mozgásfejlődésének elősegítése. A gyermek kíváncsiságának, utánzási kedvének motiválása az értelmi képességek, érzékelés, észlelés, emlékezet, figyelem, képzelet, gondolkodás és a kreativitás fejlesztése érdekében. 
Módszerek: 

Közvetett és közvetlen pedagógusi irányítás, nagy és kiscsoportos oktatási forma, szétszórt alakzat, körben vagy sorban.

A témanappal komplex élményeket biztosítottunk a gyerekek számára és reméljük, hogy ezek segítségével erős érzelmi kötődés alakult ki a gyerekek és a művészetek között. 

A témanap tárgya a Húsvét, a Nagyhét és a húsvéti népszokások voltak. Miközben a gyerekekkel ezekről a témákról beszélgettünk meglepődtünk, hogy mennyi mindent tudnak az ünnepekkel kapcsolatban. Minden kisfiú tudott legalább egy locsoló verset mondani és mi közösen megtanultunk még néhányat. Mikor a szimbólumokról beszélgettünk kiderült van pár kérdés, mint pl. minek a barkaág, mi a közös a tojásban és a nyúlban stb. Úgy érzem minden akkor feltett kérdésre megkapták a megfelelő választ. 
A húsvéti tojásfestésnek (papírból) külön örültek a gyerekek, mert feltudták idézni a pár héttel korábbi otthoni tojásfestést és büszkén mutattak egy-egy otthon tanult motívumot. 
[image: image2.emf][image: image3.png]


Kedvezményezett szervezet:

Élő Forrás Hagyományőrző Egyesület

Cím: 8494 Kiscsősz, Kossuth L. u. 47.
email: cimbi@iplus.hu

